[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.11.2009

COM(2009) 625 végleges

Javaslat:

A TANÁCS RENDELETE

a Kínai Népköztársaságból származó furfuril-alkohol behozatalára vonatkozó végleges dömpingellenes vámnak a 384/96/EK rendelet 11. cikkének (2) bekezdése szerinti hatályvesztési felülvizsgálatát követő kivetéséről

INDOKOLÁS

A javaslat háttere |

A javaslat okai és céljai Ez a javaslat az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: alaprendelet) alkalmazására vonatkozik a Kínai Népköztársaságból (a továbbiakban: Kína) származó furfuril-alkohol behozatalára alkalmazandó intézkedések felülvizsgálatának megindítására vonatkozó eljárásban. |

Háttér-információk A javaslat az alaprendelet végrehajtásával összefüggésben, az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |

Meglévő rendelkezések a javaslat által érintett területen Tárgytalan. |

Összhang az Unió egyéb szakpolitikáival és célkitűzéseivel Tárgytalan. |

Konzultáció az érdekelt felekkel és hatásvizsgálat |

Konzultáció az érdekelt felekkel |

Az eljárásban érintett érdekelt felek az alaprendelet rendelkezéseivel összhangban lehetőséget kaptak arra, hogy a vizsgálat során megvédjék érdekeiket. |

Szakértői vélemények összegyűjtése és felhasználása |

Külső szakértők bevonására nem volt szükség. |

Hatásvizsgálat Ez a javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, tartalmazza viszont a megvizsgálandó körülmények részletes felsorolását. |

A javaslat jogi elemei |

A javasolt intézkedés összefoglalása 2003 októberében a Tanács 1905/2003/EK rendeletével[1] végleges dömpingellenes intézkedéseket vezetett be specifikus vám formájában a Kínából származó furfuril-alkohol behozatalára. Miután 2008 májusában a Bizottság értesítést tett közzé a Kínából származó furfuril-alkohol behozatalára vonatkozó dömpingellenes intézkedések közelgő hatályvesztéséről[2], felülvizsgálat iránti kérelmet kapott az alaprendelet 11. cikkének (2) bekezdése alapján. A tanácsadó bizottsággal való konzultációt követően a Bizottság megállapította, hogy a felülvizsgálat megindításához elegendő bizonyíték áll rendelkezésre, és 2008. október 30-án az alaprendelet 11. cikkének (2) bekezdése alapján kezdeményezte a Kínából származó furfuril-alkohol behozatalára vonatkozó érvényben levő intézkedések hatályvesztésének felülvizsgálatát.. A mellékelt tanácsi rendeletjavaslat a dömping megismétlődésére irányuló vizsgálat végleges megállapításain alapul, amelyek szerint a közösségi gazdasági ágazatot ért kár megismétlődése valószínű. Ennélfogva javasolt, hogy a Tanács fogadja el a mellékelt rendeletjavaslatot a hatályban levő intézkedések két éves időszakra történő kiterjesztése érdekében. |

Jogalap A legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |

A szubszidiaritás elve A javaslat a Közösség kizárólagos hatáskörébe tartozik, a szubszidiaritás elve ezért nem érvényesül. |

Az arányosság elve A javaslat eleget tesz az arányosság elvének, mivel az intézkedés formáját a fent említett alaprendelet írja le, és nem hagy teret nemzeti döntéshozatalnak. |

Nem szükséges tehát annak feltüntetése, hogy a Közösségre, nemzeti kormányokra, regionális és helyi hatóságokra, gazdasági szereplőkre és polgárokra háruló pénzügyi és adminisztratív teher hogyan minimalizálható, illetve mennyiben arányos a javaslat célkitűzésével. |

A jogi aktus típusának megválasztása |

Javasolt aktus: rendelet. |

Más jogi aktus nem felelne meg, mivel az alaprendelet nem rendelkezik alternatív lehetőségekről. |

Költségvetési vonzatok |

A javaslatnak nincsenek a közösségi költségvetést érintő vonzatai. |

1. Javaslat:

A TANÁCS RENDELETE

a Kínai Népköztársaságból származó furfuril-alkohol behozatalára vonatkozó végleges dömpingellenes vámnak a 384/96/EK rendelet 11. cikkének (2) bekezdése szerinti hatályvesztési felülvizsgálatát követő kivetéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[3] (a továbbiakban: alaprendelet), és különösen annak 9. cikkére és 11. cikkének (2) bekezdésére,

tekintettel a Bizottságnak a tanácsadó bizottsággal folytatott konzultációt követően benyújtott javaslatára,

mivel:

A. ELJÁRÁS

2. Hatályos intézkedések

3. 2003 októberében a Tanács 1905/2003/EK rendeletével[4] végleges dömpingellenes intézkedéseket vezetett be egyedi vám formájában a Kínai Népköztársaságból (a továbbiakban: Kína) származó furfuril-alkohol (a továbbiakban: FA) behozatalára. A specifikus vám mértéke négy együttműködő kínai gyártó esetében 84 EUR-tól 160 EUR-ig terjedt tonnánként, miközben az országos vám 250 EUR/tonna volt (eredeti vizsgálat).

4. Hatályvesztési felülvizsgálat iránti kérelem

5. Miután 2008 májusában a Bizottság értesítést tett közzé a Kínából származó furfuril-alkohol behozatalára vonatkozó dömpingellenes intézkedések közelgő hatályvesztéséről[5], a Bizottsághoz 2008. július 30-án felülvizsgálat iránti kérelem érkezett be az alaprendelet 11. cikkének (2) bekezdése alapján.

6. A kérelmet a Közösség teljes furfuril-alkohol-termelését képviselő egyetlen közösségi gyártó nevében az International Furan Chemicals BV (a továbbiakban: kérelmező) nyújtotta be. A kérelem azon alapult, hogy az intézkedések hatályvesztése valószínűleg a dömping és a közösségi gazdasági ágazatot érő kár folytatódását vagy megismétlődését eredményezné.

7. Miután – a Tanácsadói Bizottsággal folytatott konzultációt követően – a Bizottság megállapította, hogy kellő bizonyíték áll rendelkezésre a megszűnés felülvizsgálatának megindításához az alaprendelet 11. cikkének (2) bekezdése alapján, megjelentette a felülvizsgálat megindításáról szóló értesítést az Európai Unió Hivatalos Lapjában [6].

8. A vizsgálat

9. Az eljárás

10. A Bizottság a felülvizsgálat megindításáról hivatalosan értesítette a kérelmező közösségi gyártót, a kínai exportáló gyártókat, Kína hatóságait, a javasolt analóg országban, az Amerikai Egyesült Államokban működő gyártót, valamint azokat a közösségi importőröket/kereskedőket és felhasználókat, amelyekről ismert, hogy érintettek. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, vagy szóbeli meghallgatást kérjenek.

11. Kérdőíveket küldtek minden félnek, amely hivatalos tájékoztatás kapott a felülvizsgálat megindításáról és azoknak, amelyek kértek kérdőívet az eljárás megindításáról szóló értesítésben megadott határidőn belül.

12. A kérelmező közösségi gyártó, két kereskedő, tíz felhasználó, két felhasználói szövetség, egy kínai exportáló gyártó, és az analóg ország gyártója küldte vissza a kitöltött kérdőívet.

13. Érdekelt felek és ellenőrző látogatások

14. A Bizottság felkutatott és ellenőrzött minden olyan információt, amelyet a dömping és a kár folytatódásának vagy megismétlődésének a vizsgálatához, valamint a közösségi érdek meghatározásához szükségesnek tartott. A következő vállalatok telephelyén került sor ellenőrző látogatásokra:

15. A közösségi gyártó és a hozzá kapcsolódó vállalatok:

- TransFurans Chemicals BVBA, Geel, Belgium

- International Furan Chemicals B.V., Rotterdam, Hollandia

- Central Romana Corporation, LTD, La Romana, Dominikai Köztársaság

- Exportáló gyártók Kínában:

- Zhucheng Taisheng Chemical Co. Ltd.

- Gyártó az analóg országban:

- Penn Speciality Chemicals Inc., Amerikai Egyesült Államok (USA)

- Független importőrök/kereskedők:

- S. Chemicals, Hollandia

- Felhasználók:

- Kiilto OY, Finnország

- Mazzon Flli., Olaszország

- SATEF Hüttenes-Albertus, Olaszország

- Ashland Sudchemie Kernsfest, Germany

- Hüttenes-Albertus, Németország

16. Felülvizsgálati időszak és érintett időszak

17. A dömping és a károkozás folytatódására vagy megismétlődésére vonatkozó vizsgálat a 2007. október 1. és 2008. szeptember 30. közötti időszakot ölelte fel (a továbbiakban: felülvizsgálati időszak).

18. A kár folytatódása vagy megismétlődése valószínűségének megbecsülése szempontjából jelentős tendenciák vizsgálata az 2005. január 1-jétől a felülvizsgálati időszak végéig tartó időszakra vonatkozott (a továbbiakban: érintett időszak).

B. ÉRINTETT TERMÉK ÉS HASONLÓ TERMÉK

19. Az érintett termék

20. Az érintett termék ugyanaz, mint az eredeti vizsgálatban, vagyis a Kínából származó furfuril-alkohol, amely jelenleg az ex 2932 13 00 KN-kód alá tartozik.

21. A furfuril-alkohol vegyipari termék. Színtelen vagy halványsárga, sok széles körben használt szerves oldószerben oldódó folyadék. A furfuril-alkohol nyersanyaga a furfurol, amely egy különféle típusú mezőgazdasági hulladékok, mint cukornád, kukoricacső és rizskorpa feldolgozásával nyert vegyi folyadék, .

22. A furfuril-alkohol nyersanyag. Fő felhasználási területe a szintetikus gyanta előállítása, melyből öntőformákat hoznak létre ipari célokat szolgáló fémöntvények gyártásához.

23. Hasonló termék

24. Az előző vizsgálathoz hasonlóan a jelenlegi vizsgálat is kimutatta, hogy a közösségi gazdasági ágazat által a Közösségben előállított és értékesített furfuril-alkohol, a kínai hazai piacon előállított és értékesített furfuril-alkohol, a Kínából a Közösségbe importált furfuril-alkohol, valamint az Egyesült Államokban előállított és értékesített furfuril-alkohol alapvető fizikai és technikai jellemzői azonosak, és a termékek azonos rendeltetésűek.

25. A Bizottság ezért azt a következtetést vonta le, hogy az alaprendelet 1. cikke (4) bekezdésének értelmében ezeket a termékeket hasonló terméknek kell tekinteni.

C. A DÖMPING FOLYTATÓDÁSÁNAK VALÓSZÍNŰSÉGE

26. Az alaprendelet 11. cikkének (2) bekezdésével összhangban megvizsgálták, hogy az intézkedések hatályvesztése a dömping valószínű folytatódásához vagy megismétlődéséhez vezetne-e.

27. Az alaprendelet 11. cikkének (9) bekezdésével összhangban ugyanazt a módszert használták, mint az eredeti vizsgálatban. Mivel a hatályvesztési felülvizsgálat nem rendelkezik arról, hogy meg kell vizsgálni a körülmények megváltozását, ezért nem mérlegelték újra a gyártók jogosultságát arra, hogy piacgazdasági elbánásban részesüljenek.

28. Előzetes megjegyzések

29. Emlékeztetni kell arra, hogy az eredeti vizsgálat során összesen négy kínai exportáló gyártó működött együtt a vizsgálattal és kérelmezett piacgazdasági elbánást az alaprendelet 2. cikke (7) bekezdésének b) pontja alapján. Egyik kínai exportáló gyártó sem teljesítette azonban a összes előírt feltételt ahhoz, hogy piacgazdasági elbánásban részesüljön, ezért minden piacgazdasági elbánás iránti kérelmet vissza kellett utasítani. Mindegyik kínai exportáló gyártó egyéni elbánásban részesült, mivel a vizsgálat során kiderült, hogy az előírt feltételeket teljesítik. Meg kell jegyezni, hogy az eredeti vizsgálat során csak a jelenlegi hatályvesztési felülvizsgálattal együttműködő egyetlen kínai exportőr részesült egyedi elbánásban.

30. A felülvizsgálati időszak alatt az egyetlen együttműködő kínai exportáló gyártó bonyolította le a Közösségbe irányuló kivitel 23,1 %-át. A többi exportáló gyártótól közvetlenül nem lehetett megbízható információt szerezni az érintett termék Közösségbe irányuló behozatalára vonatkozóan a felülvizsgálati időszak alatt. Ilyen körülmények között, az alaprendelet 18. cikkével összhangban, a Bizottsának a teljes behozatali mennyiség és árak tekintetében a rendelkezésre álló adatokra, azaz az Eurostat és a kérelmező által a felülvizsgálat megindítására irányuló kérelem során benyújtott adatokra kellett hagyatkoznia.

31. Az érvényben levő, 84 EUR/tonnától 160 EUR/tonnáig terjedő mértékű dömpingellenes vámok, 250 EUR/tonna országos maradványvámmal, megfelelnek az előző vizsgálat során megállapított kárszintnek.

32. Dömping a vizsgálati időszakban

33. Analóg ország

34. Az eredeti vizsgálat során az Amerikai Egyesült Államokat (a továbbiakban: USA) választották a Kínára vonatkozó rendes érték megállapításának céljából megfelelő piacgazdasági berendezkedésű országnak. A jelenlegi vizsgálat megindításáról szóló értesítésben a Bizottság jelezte szándékát, miszerint az USA-t kívánja választani analóg országként. Az érdekelt feleket felkérték ezzel kapcsolatos észrevételeik megtételére. Az USA megfelelőnek bizonyult belföldi piacának mérete és nyitottsága, valamint azon tény miatt, hogy egy amerikai gyártó beleegyezett abba, hogy teljes mértékben együttműködjék a vizsgálat során.

35. Egy importőrszövetség kifogásolta az USA analóg országként történő kiválasztását és úgy érvelt, hogy az USA-ban csak egyetlen fő gyártó van és a belföldi árak rendkívül magasak. Az egyik kínai exportáló gyártó azt állította, hogy az USA-ban alacsonyabb a verseny szintje, mint a kínai belföldi piacon, ezért a két piac nem hasonlítható össze. A Bizottság azonban úgy találta, hogy bár az USA piacán valóban csak egyetlen gyártó van, a behozatal olyan szerepet játszik, hogy biztosítja a verseny megfelelő szintjét ezen a jelentős méretű piacon. Emellett azon ismert gyártók közül , amelyekkel a lehetséges analóg országokban kapcsolatba léptek – beleértve a Thaiföldön, Törökországban és Dél-Afrikában működőket – egyik sem egyezett bele az együttműködésbe..

36. A fentiekre való tekintettel azt következtetést vonták le, hogy az alaprendelet 2. cikkének (7) bekezdésével összhangban az USA a legmegfelelőbb analóg ország.

37. Rendes érték

38. Az alaprendelet 2. cikke (7) bekezdésének a) pontja alapján az exportáló gyártókra vonatkozó rendes értéket az USA gyártójától származó, ellenőrzött információk alapján állapították meg.

39. A Bizottság először is megállapította, hogy az amerikai gyártó teljes belföldi értékesítésének mennyisége elegendő, és így az alaprendelet 2. cikkének (2) bekezdése értelmében reprezentatívnak tekinthető.

40. A Bizottság ezt követően megvizsgálta, hogy az analóg ország belföldi piacán reprezentatív mennyiségben értékesített érintett termék belföldi értékesítése a rendes kereskedelmi forgalom keretében történt értékesítésnek tekinthető-e az alaprendelet 2. cikke (4) bekezdésével összhangban. Megállapították, hogy az előállítási költséggel azonos vagy azt meghaladó nettó eladási áron megvalósult értékesítések volumene terméktípusonként elérte vagy meghaladta az értékesítések teljes volumenének 80%-át, valamint annak az adott típusra vonatkozó súlyozott átlagára elérte vagy meghaladta az előállítási költséget. Ezért a tényleges belföldi árat a felülvizsgálati időszak során folytatott teljes belföldi értékesítés súlyozott átlagára alapján számították ki, függetlenül attól, hogy ezek az értékesítések nyereségesek voltak-e, vagy sem.

41. A rendes értéket ezért az alaprendelet 2. cikke (1) bekezdésének megfelelően a rendes kereskedelmi forgalomban az analóg ország független belföldi fogyasztói által fizetett vagy fizetendő ár alapján határozták meg.

42. Exportár

43. Az egyetlen együttműködő kínai exportáló gyártó az eredeti vizsgálat során egyéni elbánásban részesült. Az alaprendelet 2. cikke (8) bekezdésével összhangban az ettől a vállalattól származó érintett termék exportárát az első független közösségi vevő által ténylegesen fizetett vagy fizetendő exportárak alapján állapították meg.

44. Tekintve, hogy Kína együttműködései igen alacsony szintű volt, az összes többi kínai exportőr esetében alkalmazandó országos dömpingkülönbözetet a kínai exportstatisztikák alapján kalkulálták.

45. Összehasonlítás

46. A rendes érték és az exportár tisztességes összehasonlításának biztosítása érdekében kiigazítások formájában kellő mértékben figyelembe vették az árakat és az árak összehasonlíthatóságát befolyásoló különbségeket, az alaprendelet 2. cikke (10) bekezdésének megfelelően. A szállítási, biztosítási és hitelköltségek tekintetében minden olyan esetben elvégezték a megfelelő kiigazításokat, amikor azokat ésszerűnek, helyesnek és igazolt bizonyítékokkal alátámasztottnak ítélték.

47. Dömpingkülönbözet

48. Az alaprendelet 2. cikke (11) bekezdésével összhangban az USA-ra megállapított rendes érték súlyozott átlagát az együttműködő kínai exportáló gyártó exportárának súlyozott átlagával gyártelepi szinten hasonlították össze . Ez az összehasonlítás jelentős dömping meglétéről tanúskodott, lévén, hogy a dömpingkülönbözet meghaladta a 40 %-ot.

49. Az Eurostat és Kína statisztikái alapján au EU-ba irányuló összes egyéb kínai export dömpingkülönbözete a fentivel azonos nagyságrendű lévén, szintén jelentős mértékűnek mutatkozott.

50. A behozatal alakulása az intézkedések hatályvesztése esetén

51. Előzetes megjegyzések

52. Emlékeztetni kell arra, hogy az intézkedések 2003 októbere óta hatályban vannak.

53. A termelés és a kapacitáskihasználás alakulása Kínában

54. A kínai exportáló gyártók érdemi együttműködésének hiánya miatt a jelenlegi vizsgálatban nem állnak rendelkezésre ellenőrizhető adatok kapacitásukról és annak kihasználásáról.

55. A kérelmező becslése szerint a Kínában a teljes furfurilalkohol-gyártási kapacitás évente 364 900 tonnát tesz ki.

56. A Kínai Nemzeti Vegyi Információs Központ[7] szerint „Kína furfurol és furfuril-alkohol gyártási kapacitása az elmúlt években szükségtelenül gyorsan bővült. A feldolgozó ágazatokban, például a furángyanta- ágazatban tapasztalható általános lelassulás súlyos túlkínálathoz vezetett a furfurol és a furfuril-alkohol piacán” (.) „A furfurol- és különösen a furfuril-alkohol-gyártás Kínában még mindig az exporttól függ”. Ez a forrás azt is állítja, hogy 2005-ben Kínában több, mint 300 furfurilalkohol-gyártó volt. Ezek teljes termelési kapacitása évente 240 000 tonna, a termelése pedig körülbelül 140 000 tonna volt.

57. Az egyetlen együttműködő kínai exportáló gyártó becslése szerint Kína teljes furfurilalkohol-termelése 2008-ban 200 000 tonna volt.

58. Kína termelési kapacitása tehát mindenképpen továbbra is számottevő maradt. Továbbá az érvényben lévő intézkedések ellenére tovább nőtt a Kínából az EU-ba irányuló kivitel.. Mindkét információforrás alapján egyértelmű, hogy a kínai termelési kapacitás bőven meghaladja az EU fogyasztását.

59. A furfuril-alkohol közösségi piaca nagy és stabil, és tekintve az USA-ban a Kínából származó importtal szemben érvényben lévő szigorú dömpingellenes intézkedéseket (43%-tól 50%-ig terjedő vámok, amelyeket 2006 júliusában megerősítettek), a közösségi intézkedések hatályvesztése a kínai gyártókat arra ösztönözné, hogy fennmaradó kapacitásukat a közösségi piacra szállítsák.

60. A fentiek alapján levonható az a következtetés, hogy a Kínában meglévő hatalmas kapacitás és a másik nagy piacon, az USA-ban érvényben lévő dömpingellenes vámok miatt nagy a valószínűsége annak, hogy az intézkedések hatályvesztése esetén megnő a Közösségbe irányuló dömpingelt import.

61. A Kínából az EU-ba irányuló behozatal mennyisége és árai

62. A felülvizsgálati időszak alatt az érintett termék Kínából történő behozatala körülbelül 21 000 tonnát tett ki. Az átlagos egységár 1 210 EUR/tonna volt (lásd az (57) preambulumbekezdést). Ugyanezen időszakban az átlagos közösségi eladási egységár jóval magasabb volt ennél az árnál, ami az EU piacát nagyon vonzóvá tenné a kínai exportőrök számára, amennyiben az intézkedések hatályukat vesztik.

63. A harmadik országokba irányuló kínai kivitel mennyisége és árai

64. Az együttműködő kínai exportáló gyártó által szolgáltatott adatok alapján megállapították, hogy ez a vállalat harmadik országokba nagyobb mennyiséget exportált, mint az EU-ba, olyan árakon, amelyek jelentősen alacsonyabbak a közösségi termelők árainál az EU piacán, valamint alacsonyabbak az EU-ba irányuló kínai exportáraknál is.

65. Ezt a nyilvánosság számára hozzáférhető kínai statisztikák is megerősítették, amelyek alapján kimutatható, hogy a vizsgálati időszak alatt a kínai vállalatok kivitele főleg ázsiai országokba irányult, a közösségi piacra irányuló exportáraiknál lényegesen alacsonyabb árakon. Ilyen körülmények között, az intézkedések hatályvesztése esetén a kínai exportáló gyártók esetleg átirányíthatják a kivitelüket a magasabb árakat diktáló közösségi piacra, mégpedig a közösségi iparág árai alá kínáló dömpingelt áron.

66. A kínai belföldi árakról csak korlátozott információ áll rendelkezésre.

67. Az egyetlen együttműködő kínai vállalat által a kérdőívre adott válaszok alapján azonban megállapították, hogy ez a vállalat az érintett terméket a belföldi piacán olyan áron értékesítette, amely messze elmarad a harmadik országokba és a EU-ba irányuló exportáraitól.

68. Következtetés

69. A vizsgálat azt mutatta, hogy az érintett termék importvolumene a felülvizsgálati időszakban viszonylag magas volt, és ugyanakkor e behozatalok dömpingje jelentősnek bizonyult.

70. A Kínában rendelkezésre álló és az EU teljes fogyasztását messze meghaladó kihasználatlan kapacitás, az EU és a harmadik országok piacain felszámított árak közötti jelentős különbözet, és a kínai exportáló gyártók számára ebből következően - a (41) preambulumbekezdésében kifejtettek szerint - vonzó közösségi piac figyelembe vételével a Bizottság arra a következtetésre jutott, hogy az intézkedések hatályvesztése esetén nagy a valószínűsége annak, hogy megnő a Közösségbe irányuló dömpingelt import.

D. A KÖZÖSSÉGI GAZDASÁGI ÁGAZAT MEGHATÁROZÁSA

71. Akárcsak az eredeti vizsgálat idején, a Közösségben csak egy furfurilalkohol-gyártó van: a TransFurans Chemicals, Belgium (a továbbiakban: TFC). Ennek megfelelően az alaprendelet 4. cikke (1) bekezdésének értelmében a TFC gyártása alkotja a közösségi gyártás egészét.

72. A teljes közösségi termelést egyetlen gazdasági egység végzi, amely három vállalatból áll, és az alábbiak szerint működik:

73. Az anyavállalat, a dominikai köztársaságbeli Central Romana Corporation (a továbbiakban: CRC) által szállított nyersanyagot, a furfurolt a TFC dolgozza fel érintett termékké. A Hollandiában található International Furan Chemicals (a továbbiakban: IFC) a TFC által gyártott érintett termék kereskedelmi ügynöke az egész világon. A TFC, az IFC és a CRC a közös tulajdonos révén állnak egymással kapcsolatban.

74. A fentiek alapján úgy tekinthető, hogy az alaprendelet 5. cikke (4) bekezdésének és 4. cikke (1) bekezdésének értelmében a közösségi gazdasági ágazatot a TFC és a hozzá kapcsolódó vállalat, az IFC alkotja. Meg kell jegyezni, hogy egyes kármutatók helyes értékelése érdekében szükség volt a CRC néhány adatának figyelembevételére is.

E. A KÖZÖSSÉGI PIAC HELYZETE

75. Előzetes megjegyzés

76. Tekintve, hogy a közösségi gazdasági ágazatot egyetlen vállalat alkotja, a kérdőívben szereplő kérdésekre adott válaszok szerint a közösségi gazdasági ágazatra vonatkozó konkrét adatokat, illetve a kínai exportáló gyártók fogyasztását és piaci részesedését, valamint a harmadik országokból származó behozatalt az alaprendelet 19. cikkének megfelelően, a benyújtott adatok titkosságának megőrzése érdekében indexálva adták meg.

77. Közösségi fogyasztás

78. A közösségi fogyasztást a közösségi gazdasági ágazat által előállított furfuril-alkohol közösségbeli eladásainak, a Kínából származó behozatalnak, és az egyéb harmadik országokból származó behozatalnak az összesített mennyisége alapján kalkulálták.

79. Tekintettel az érintett országból származó behozatal volumenére, akárcsak az eredeti vizsgálat ideje alatt,most is inkább a hivatalos kínai kiviteli statisztikákat használták, mint az Eurostat statisztikáit, mivel az előbbiek pontosabbnak tűntek, különösen annak a ténynek az ismeretében, hogy a szóban forgó termékre vonatkozó bizonyos Eurostat adatok „titkos” minősítést kaptak, ezért a nyilvánosság számára nem voltak hozzáférhetőek. A harmadik országból származó behozatali mennyiségeket illetően az Eurostat statisztikákat használták, mivel más megbízható információforrás nem állt rendelkezésre.

1. táblázat: Közösségi fogyasztás (az értékesített mennyiség alapján)

2005 | 2006 | 2007 | Felülvizsgálati időszak |

Index | 100 | 108 | 158 | 166 |

Év/éves tendencia | 8% | 47% | 5% |

Forrás: a közösségi gazdasági ágazat kérdőívre adott ellenőrzött válasza, az Eurostat és a hivatalos kínai kiviteli statisztikák

80. Ennek alapján, ahogyan azt a fenti 1. táblázat mutatja, a közösségi fogyasztás az érintett időszakban jelentősen, 66%-kal nőtt.

81. Megjegyzendő, hogy ezt a növekedést befolyásolhatja a Thaiföldről származó behozatalra vonatkozó titkos adatok lehetséges megléte, a lenti (61) preambulumbekezdésben említettek szerint.

82. A Kínából származó behozatal mennyisége, piaci részesedése és importárai

2. táblázat: a Kínából származó behozatal mennyisége, piaci részesedése és importárai

2005 | 2006 | 2007 | Felülvizsgálati időszak |

Behozatal (tonna) | 16.010 | 10 635 | 19 245 | 21 002 |

Index | 100 | 66 | 120 | 131 |

Piaci részesedés (index) | 100 | 62 | 76 | 79 |

CIF importár EUR/tonna | 887 | 738 | 893 | 1 210 |

Index | 100 | 83 | 101 | 136 |

Forrás: Kína hivatalos kiviteli statisztikája

83. A Kínából származó behozatal volumene 31%-kal nőtt az érintett időszak folyamán, a 2005-ös 16 010 tonnáról a felülvizsgálati időszakban 21 002 tonnára, ugyanakkor az érintett időszakban a piaci részesedés 21%-kal csökkent. Ezt a változást a közösségi fogyasztás ugyanezen időszakban végbement nagymértékű, 66%-os növekedésének összefüggésében kell szemlélni.

84. Megjegyzendő, hogy csak a közösségi gazdasági ágazat a felülvizsgálati időszakban 5 000 és 9 000 tonna közötti mennyiséget importált Kínából az érintett termékből, amelyet a közösségi piacon újraértékesített. A közösségi gazdasági ágazat tehát a Kínából származó érintett termék fő importőrének is tekinthető. A közösségi behozatalra azért volt szükség, mert a közösségi gazdasági ágazat teljes kapacitáson történő termelése (lást az alábbi (64) és (65) perambulumbekezdéseket) sem elégítette ki a közösségi piaci keresletet.

85. Az Kínából származó termék átlagos importárai az érintett időszakban 36%-kal, azaz a felülvizsgálati időszakban 887 EUR/tonnáról 1 210 EUR/tonnára emelkedtek.

86. A Közösség határán a független vevőknek felszámított, az utólagos behozatali költségeket is magában foglaló CIF importár ugyanazon terméktípusra történő összehasonlítása a közösségi gazdasági ágazat gyártelepi áraival kimutatta, hogy a felülvizsgálati időszakban a kínai importárak nem kínáltak a közösségi gazdasági ágazat árai alá.

87. A más országokból származó behozatal mennyisége, piaci részesedése és árai

3. táblázat: Az egyéb harmadik országbeli piacokról származó behozatal

2005 | 2006 | 2007 | Felülvizsgálati időszak |

Thaiföld |

Tonna | 673 | 208 | 10 660 | 11 450 |

Index | 100 | 31 | 1 584 | 1 701 |

Piaci részesedés index | 100 | 28 | 1 017 | 1 044 |

Importár, EUR/tonna | 1.059 | 822 | 1 086 | 1 302 |

Index | 100 | 78 | 103 | 123 |

Dél-Afrika |

Tonna | 890 | 0 | 123 | 2 695 |

Index | 100 | 0 | 14 | 303 |

Piaci részesedés index | 100 | 0 | 8 | 183 |

Importár, EUR/tonna | 682 | 0 | 930 | 1 301 |

Index | 100 | 0 | 136 | 191 |

Más harmadik ország |

Tonna | 160 | 11 | 193 | 239 |

Index | 100 | 7 | 120 | 149 |

Piaci részesedés index | 100 | 0 | 75 | 100 |

Importár, EUR/tonna | 1.790 | 7.500 | 3 051 | 3 368 |

Index | 100 | 419 | 170 | 188 |

Forrás: Eurostat

88. Megjegyzendő, hogy az Eurostat Thaiföldre vonatkozó adatai szerint növekedés mutatkozott a behozatalban, a 2005-ös és 2006-os jelentéktelen mennyiségekről 2007-ben 10 660 tonnára, a vizsgálati időszak alatt pedig 11 450 tonnára, a piaci részesedés pedig egyidejűleg jelentősen megnőtt – 100-ról 1 044-es indexre az érintett időszakban. Mindazonáltal azt is meg kell jegyezni, hogy az Eurostat adatai titkos adatokat tartalmaztak a Thaiföldről származó 2005-ös és 2006-os behozatalra vonatkozóan és a behozatal illetve a piaci részesedés növekedése valójában alacsonyabb volt, mint a fentebb bemutatott. A thaiföldi importárak 23%-kal növekedtek az érintett időszakban és meghaladták mind a kínai árakat, mind a közösségi gazdasági ágazat árait a felülvizsgálati időszakban.

89. Bár a Dél-Afrikából származó behozatal erősödött az érintett időszakban, viszonylag alacsony szinten maradt, a thai behozatalhoz hasonló árszinten.

90. Az egyéb harmadik országokból származó import mennyisége jelentéktelen volt.

91. A közösségi gazdasági ágazat gazdasági helyzete

92. Termelés, termelési kapacitás és kapacitáskihasználás

93. A közösségi gazdasági ágazat termelése 8%-kal nőtt az érintett időszakban. A közösségi iparág termelési kapacitása ebben az időszakban állandó maradt.

94. A kapacitáskihasználás 8%-kal nőtt az érintett időszakban, így elérve a teljes kapacitást. A közösségi gazdasági ágazat termelése 2006-tól kezdve meghaladta az elméleti beépített kapacitását.

4. táblázat: Közösségi gyártás

2005 | 2006 | 2007 | Felülvizsgálati időszak |

Index | 100 | 104 | 106 | 108 |

Év/éves tendencia | 4% | 1% | 2% |

Forrás: A közösségi gazdasági ágazat a kérdőívre adott ellenőrzött válaszai.

5. táblázat: Közösségi gyártási kapacitás

2005 | 2006 | 2007 | Felülvizsgálati időszak |

Index | 100 | 100 | 100 | 100 |

Év/éves tendencia | 0% | 0% | 0% |

Forrás: A közösségi gazdasági ágazat a kérdőívre adott ellenőrzött válaszai.

6. táblázat: Kapacitáskihasználás

2005 | 2006 | 2007 | Felülvizsgálati időszak |

Index | 100 | 104 | 106 | 108 |

Év/éves tendencia | 4% | 1% | 2% |

Forrás: A közösségi gazdasági ágazat a kérdőívre adott ellenőrzött válaszai.

95. Raktárkészlet

96. A készletek 50%-kal csökkentek az érintett időszakban, ami a – különösen a felülvizsgálati időszakban mutatkozó – magas keresletnek tudható be, illetve a közösségi gazdasági ágazat elégtelen kínálati kapacitásának a közösségi piacon. Következésképpen a készletek folyamatosan csökkentek.

7. táblázat: Raktárkészlet

2005 | 2006 | 2007 | Felülvizsgálati időszak |

Index | 100 | 81 | 89 | 50 |

Év/éves tendencia | -19% | 10% | -44% |

Forrás: A közösségi gazdasági ágazat a kérdőívre adott ellenőrzött válaszai.

97. Értékesítés, piaci részesedés és árak

8. táblázat: Értékesítési mennyiségek és értékek

2005 | 2006 | 2007 | Felülvizsgálati időszak |

Értékesítési mennyiség (index) | 100 | 151 | 147 | 134 |

Év/éves tendencia | 51% | -2% | 9% |

Eladási érték (index) | 100 | 127 | 156 | 175 |

Év/éves tendencia | 27% | 23% | 12% |

Forrás: A közösségi gazdasági ágazat a kérdőívre adott ellenőrzött válaszai.

98. A közösségi gazdasági iparág értékesítési volumene 2005-ről 2006-ra 51%-kal nőtt, 2006-ban csúcsot ért el, ezután azonban folyamatosan csökkent. Ugyanakkor a közösségi gazdasági ágazat piaci részesedése 19%-kal csökkent. Ez annak a ténynek tulajdonítható, hogy a közösségi gazdasági ágazatban a kereslet növekedése meghaladta az értékesítési volumen összes növekedését. A fent említetteknek megfelelően, mivel a közösségi gazdasági ágazat már teljes kapacitáson termelt, az értékesítési volument nem lehetett a fogyasztás növekedésének megfelelő mértékben emelni.

9. táblázat A közösségi gazdasági ágazat piaci részesedése

2005 | 2006 | 2007 | Felülvizsgálati időszak |

Index | 100 | 140 | 93 | 81 |

Év/éves tendencia | 40% | -34% | -13% |

Forrás: a közösségi gazdasági ágazat kérdőívre adott ellenőrzött válaszai, az Eurostat és a kínai kiviteli statisztikák

99. A közösségi gazdasági ágazat eladási egységárai először 2005-ről 2006-ra 15%-kal csökkentek, majd ezután folyamatosan emelkedtek. A teljes érintett időszakban a közösségi gazdasági ágazat átlagárai ezáltal 31%-kal nőttek.

10. táblázat A közösségi gazdasági ágazat értékesítési árai

2005 | 2006 | 2007 | Felülvizsgálati időszak |

Index | 100 | 84 | 106 | 131 |

Év/éves tendencia | -16% | 26% | 23% |

Forrás: A közösségi gazdasági ágazat a kérdőívre adott ellenőrzött válaszai.

100. A közösségi árakat befolyásoló tényezők

101. A kereslet az érintett időszakban folyamatosan erős volt, következésképpen jelentős áremelkedés következett be. A felülvizsgálati időszakban a nagy kereslet még átmeneti ellátási hiányt is okozott a közösségi piacon.

102. Az érintett időszakban a közösségi piacon az árszint általában magas volt. A Kínából származó dömpingelt behozatal ebben az időszakban nem fejtett ki jelentős árleszorító hatást. Ezáltal ugyanez az áremelkedési tendencia a kínai behozatal, illetve az egyéb harmadik országokból származó behozatal esetében is megfigyelhető volt, 2006 kivételével, amikor mind a mennyiségek, mind az árak visszaestek.

103. Az értékesítési különbözeteket kevésbé befolyásolta az érintett időszak alatt a tonnánkénti teljes termelési költség, mivel az áremelkedés oka főleg a piac alakulása volt. Ezt támasztja alá a költségek kivételes növekedése 2006-ban (a furfurol előállításához szükséges fűtőolaj költségeinek kivételes növekedése miatt), amely nem járt közvetlen hatással a közösségi gazdasági ágazat eladási áraira, amelyek ugyanebben az évben csökkentek.

104. Foglalkoztatás, termelékenység és bérek

105. A foglalkoztatás szintje stabil maradt az érintett időszakban, ugyanekkor a termelékenység 6%-kal nőtt a termelési mennyiség növekedésének következtében. A furfurol feldolgozása és a furfuril-alkohol előállítása meglehetősen egyszerű, nem nagyon munkaigényes folyamat. Az érintett időszak alatt a bérek átlagosan 4 %-kal csökkentek.

11. táblázat: Alkalmazottak

2005 | 2006 | 2007 | Felülvizsgálati időszak |

Index | 100 | 106 | 105 | 102 |

Év/éves tendencia | 6% | -1% | -3% |

Forrás: A közösségi gazdasági ágazat a kérdőívre adott ellenőrzött válaszai.

12. táblázat: Termelékenység

2005 | 2006 | 2007 | Felülvizsgálati időszak |

Index | 100 | 98 | 100 | 106 |

Év/éves tendencia | -2% | 2% | 6% |

Forrás: A közösségi gazdasági ágazat a kérdőívre adott ellenőrzött válaszai.

13. táblázat: Bérek

2005 | 2006 | 2007 | Felülvizsgálati időszak |

Index | 100 | 102 | 95 | 96 |

Év/éves tendencia | - | 2% | -6% | 1% |

Forrás: A közösségi gazdasági ágazat a kérdőívre adott ellenőrzött válaszai.

106. Jövedelmezőség

107. A közösségi gazdasági ágazat jövedelmezősége 2005-től a felülvizsgálati időszakig összességében jelentősen, 43%-kal nőtt és a felülvizsgálati időszakra igen magas szintet ért el, messze meghaladva az eredeti vizsgálat során kitűzött nyereségcélt (15.17%). Meg kell jegyezni, hogy a közösségi gazdasági ágazat jövedelmezősége a teljes érintett időszakban magas szinteket ért el, 2006 kivételével. 2006-ban a fűtőolaj kivételesen magas költségei, amely a furfurol-előállítás egyik fő költségtényezője, az alacsony eladási árakkal együtt a közösségi gazdasági ágazat számára veszteséget eredményeztek.

14. táblázat: Jövedelmezőség

2005 | 2006 | 2007 | Felülvizsgálati időszak |

Index | 100 | -27 | 125 | 143 |

Év/éves tendencia | - | -127% | 562% | 14% |

Forrás: A közösségi gazdasági ágazat a kérdőívre adott ellenőrzött válaszai.

108. Befektetések, befektetések megtérülése, tőkebevonási képesség

109. A befektetések az érintett időszakban növekedtek, bár a teljes összeg nem volt jelentős, mivel az elért nyereségnek csak kis hányadát tette ki. A közösségi gazdasági ágazat nem új kapacitások kialakításába fektetett be, inkább javításokba és karbantartásba. A vizsgálat továbbá azt is kimutatta, hogy a befektetések megtérülése – azaz a hasonló termék adózás előtti nettó nyeresége az állóeszközök nettó könyvelésben szereplő arányában kifejezve a hasonló termékekre elosztva – számottevő növekedést mutatott az érintett időszakban.

15. táblázat: Befektetések

2005 | 2006 | 2007 | Felülvizsgálati időszak |

Index | 100 | 116 | 150 | 187 |

Év/éves tendencia | 16% | 29% | 25% |

Forrás : A közösségi gazdasági ágazat a kérdőívre adott ellenőrzött válaszai.

16. táblázat: A befektetések hozama (ROI)

2005 | 2006 | 2007 | Felülvizsgálati időszak |

ROI | 4,3% | -6,1% | 8,3% | 18,4% |

Forrás: A közösségi gazdasági ágazat a kérdőívre adott ellenőrzött válaszai.

110. A vizsgálat nem tárt fel semmilyen bizonyítékot arra vonatkozóan, hogy a közösségi gazdasági ágazatnak komolyabb tőkebevonási nehézségei lettek volna.

111. Pénzforgalom

112. A pénzforgalom a jövedelmezőséghez hasonlóan alakult, és az érintett időszak során jelentős mértékben nőtt.

17. táblázat: Pénzforgalom

2005 | 2006 | 2007 | Felülvizsgálati időszak |

Index | 100 | -167 | 294 | 661 |

Év/éves tendencia | -267% | 276% | 125% |

Forrás: A közösségi gazdasági ágazat a kérdőívre adott ellenőrzött válaszai.

113. Növekedés

114. A közösségi gazdasági ágazat számára a piacbővülés az érintett időszakban nem járt közvetlen haszonnal, mivel az értékesítési volumen növekedésével egyidejűleg csökkent az összes piaci részesedése. Ez a helyzet azonban abból következett, hogy a közösségi gazdasági ágazat úgy döntött, hogy termelési kapacitását az érintett időszak során végig azonos szinten tartja. Valójában bár a jövedelmezőség magas volt és a kereslet nőtt, a kapacitás növelésébe nem fektettek be.

115. A dömpingkülönbözet nagysága

116. A felülvizsgálati időszakban az érvényben levő intézkedések ellenére a nagy mértékű dömping folytatódott, noha alacsonyabb szinten mint az eredeti vizsgálat által megállapított dömping, mind az egyetlen együttműködő exportáló gyártótól származó adatok, mind a rendelkezésre álló adatokon alapuló kalkulációk szerint (kínai statisztikák).

117. A korábbi dömping hatásaiból való felépülés

118. A közösségi gazdasági ágazatban, annak ellenére, hogy képes volt felépülni a korábbi dömping hatásaiból, - különösen az eladási árak, az értékesítések volumene, és a nyereségesség tekintetében - továbbra is jelentős a dömpingkülönbözet.

119. A közösségi gazdasági ágazat exporttevékenysége

18. táblázat – A közösségi gazdasági ágazat kivitelének volumene

2005 | 2006 | 2007 | Felülvizsgálati időszak |

Index | 100 | 82 | 78 | 96 |

Év/éves tendencia | - | -18% | -5% | 23% |

Forrás: A közösségi gazdasági ágazat kérdőívre adott ellenőrzött válaszai.

120. A közösségi gazdasági ágazat fő exportpiaca az USA. Az export 2006-ban és 2007-ben csökkent ugyan, azonban a felülvizsgálati időszakban majdnem elérte a 2005-ös szintet. Megjegyzendő, hogy az USA-ba exportált mennyiség jelentős volt, elérte a felülvizsgálati időszak teljes termelési volumenének 25%-át, míg másrészről az érintett termékből nagy mennyiséget importált a közösségi gazdasági ágazat Kínából, hogy kielégítse saját vásárlóinak keresletét a Közösségben. A közösségi gazdasági ágazat saját furfuril-alkohol termelését az USA jövedelmezőbb piacára exportálta, ahol az árak még magasabbak voltak, mint a közösségi piacon.

121. A közösségi gazdasági ágazat helyzetére vonatkozó következtetés

122. A dömpingellenes intézkedések ezért egyértelműen kedvező hatást gyakoroltak a közösségi gazdasági ágazat helyzetére. Az összes fő kármutató, mint a termelés (+8%) és értékesítési volumen (+34%), az eladások értéke (+75%), az átlagos eladási ár (+31%), a befektetések (+87%), a jövedelmezőség (+43%), a pénzforgalom (+561%), a készletek (-50%) és a termelékenység (+6%) pozitívan alakult. Különösen a nyereségszintek voltak magasak a közösségi gazdasági ágazatban a teljes érintett időszakban, 2006 kivételével.

123. Ami a közösségi gazdasági ágazat piaci részesedést illeti, a csökkenő tendenciából nem lehet kárra következtetni. A közösségi gazdasági ágazat még teljes kapacitáson termelve sem tudta kielégíteni a növekvő keresletet, ami a növekvő értékesítési volumenek ellenére negatív hatással volt a piaci részesedésére.

124. Következésképpen – mutatói kedvező alakulásának fényében – a közösségi gazdasági ágazat helyzete jónak mondható, és nem volt megállapítható, hogy a jelentős károkozás folytatódott. Ezért megvizsgálták, hogy a károkozás megismétlődésének van-e valószínűsége az intézkedések hatályvesztése esetén.

F. A KÁR MEGISMÉTLŐDÉSÉNEK VALÓSZÍNŰSÉGE

125. A dömping folytatódásának és káros dömping megismétlődésének valószínűségéről szóló elemzés összefoglalása

126. Emlékeztetni kell arra, hogy a fenti (31) preambulumbekezdésben leírtak szerint a kínai exportáló gyártók az érvényben levő intézkedések ellenére is jelentős dömpinget folytattak. Az intézkedések megszüntetése az exportárak arányos csökkentése esetén még magasabb dömpingkülönbözethez vezethet.

127. A fenti említettek szerint a kínai exportőröknek jelentősen érdekükben áll a Közösségbe irányuló kivitelük növelése mivel a másik nagy exportpiacukon, azaz az USA-ban szigorú, tiltó vagy korlátozó jellegű dömpingellenes intézkedések vannak érvényben Kínával szemben, tehát erre a piacra gyakorlatilag nem tudnak belépni.

128. Kiderült továbbá, hogy a kínai gyártók jelentős szabad kapacitással rendelkeznek a Kínában jelentkező strukturális túlkínálat következtében, amit a 2008-as olimpiai játékokat követően zsugorodó piacnak, valamint a gazdasági világválság hatásából eredő belföldi keresletcsökkenés idézett elő.

129. Ezenkívül a harmadik országokba irányuló export áráról kiderült, hogy alacsonyabb, mint a Közösségbe irányuló kivitelé.

130. Ezért arra a következtetésre jutottak, hogy az intézkedések hatályvesztése a dömping valószínű folytatódását okozná, és az importvolumen a közösségben felszámított árakat legalábbis rövid távon leszorító növekedésének kockázatával jár.

131. A dömpingelt behozatal növekedése rendszerint az eladási árszintet leszorító hatást fejt ki, és hátrányosan befolyásolja a közösségi gazdasági ágazat jövedelmezőségét, valamint a felülvizsgálati időszakban megfigyelt pénzügyi felépülést.

132. A dömpingelt importnak a közösségi gazdasági ágazatra gyakorolt hatása – előrejelzések és a fejlődés iránya a felülvizsgálati időszakot követően

133. A közösségi gazdasági ágazat piaci részesedése már 2006-ban elkezdett csökkenni, egy olyan periódusban, amikor a fogyasztás nőtt, míg ugyanettől az évtől kezdve a kínai behozatal piaci részesedése nőtt. Ezeknek az ellentétes mutatóknak a tükrében (a közösségi gazdasági ágazat általános felépülése, ugyanakkor piacvesztése) vizsgálták meg a felülvizsgálati időszakot követő fejleményeket annak érdekében, hogy világosabb kép álljon rendelkezésre a jövőben várható folyamatokról. Emlékeztetni kell arra is, hogy az árak leszorítása által okozott kár megismétlődésének valószínűségét befolyásolhatja vagy fokozhatja a világgazdaság helyzetének alakulása és annak a keresletre és a fogyasztásra gyakorolt hatásai.

134. Kiegészítő információt gyűjtöttek arra vonatkozóan, hogy az érintett időszakban és különösen a felülvizsgálati időszakban végzett elemzés következtetései helytállóak maradnak-e a felülvizsgálati időszakot követően. Ebben a tekintetben a közösségi gazdasági ágazat információkkal szolgált eladási árainak alakulásáról a Közösségben a 2008 októberétől 2009 áprilisáig terjedő időszakban, valamint a kínai behozatal volumenéről és átlagos importárairól ugyanebben a periódusban.

135. Ennek alapján a közösségi gazdasági ágazat eladási árainak világos és folyamatos csökkenése figyelhető meg a közösségi piacon, azaz 2009 áprilisára az eladási árak 35%-kal estek a felülvizsgálati időszak átlagos eladási áraihoz képest. Ami a közösségi gazdasági ágazat értékesítési volumeneit illeti, folyamatos csökkenő tendencia nem volt ugyan megfigyelhető, azonban az eladott mennyiség 2009 áprilisában 33%-kal volt alacsonyabb a 2009 márciusi adatnál. Utaltak jelek arra, hogy a közösségi gazdasági ágazat megrendelései csökkentek.

136. A közösségi gazdasági ágazat jövedelmezősége jelentős mértékben negatívan alakult. A nyereségszintek folyamatosan csökkentek, és 2009 áprilisára csaknem 80%-ot estek a felülvizsgálati időszakban elért nyereségszinthez képest. Ezáltal a közösségi gazdasági ágazat nyereségszintjei 2009 márciusától nem érték el az eredeti vizsgálat során kitűzött nyereségcélt, és 2009 áprilisára messze elmaradtak attól.

137. Ami a kínai behozatal illeti, a kínai importárak folyamatos csökkenő tendenciát mutattak, ez azonban kevésbé volt jelentős, mint a behozatali mennyiségek csökkenése és a közösségi gazdasági ágazat eladási árainak csökkenése a közösségi piacon. A kínai importárak – míg többnyire kevéssel a közösségi gazdasági ágazat eladási árai fölött maradtak – egyes hónapokban alákínáltak azoknak, ami azt mutatja, hogy a piacon nőtt a kínai behozatal okozta árnyomás. Hasonlóképpen ennek az időszaknak a végén a kínai árak alacsonyabbak voltak a közösségi gazdasági ágazat árainál.

138. A fentiek alapján, tekintve a közösségi gazdasági ágazat pénzügyi helyzetének egyértelműen romló tendenciáját, a Bizottság arra a következtetésre jutott, hogy az intézkedések hatályvesztése esetén a kár valószínűleg megismétlődne.

139. Megjegyzendő, hogy a gazdasági világválságnak köszönhetően a Közösségben a kereslet jelentősen visszaesett, ami negatív hatást gyakorolt az értékesítési volumenekre, az eladási árakra és a jövedelmezőségre a közösségi piacon. A közösségi gazdasági ágazat pénzügyi helyzete romlott, ami a közösségi gazdasági ágazatot különösen sebezhetővé tette, ezáltal a Kínából származó dömpingelt behozatal is érzékenyebben érintette. A helyzet további valószínű romlása várható annak hatására, ha a behozatal az intézkedések hatályvesztése esetén megugrik.

140. A kár megismétlődésének valószínűségére vonatkozó következtetések

141. Az intézkedések hatályon kívül helyezése esetén valószínű rövid távon a Közösségbe irányuló kínai dömpingelt behozatal jelentős mértékű emelkedése – az ebből következő árleszorító hatással – és a közösségi gazdasági ágazatot érő kár folytatódása is.

142. Meg kell azonban jegyezni, hogy a közösségi gazdasági ágazat helyzete általában kedvező volt az érintett időszakban – mivel egészében képes volt felépülni a korábbi dömping hatásaiból és az időszak vége felé jelentős nyereséget termelt. Vélhetően tehát a közösségi gazdasági ágazatnak a jelenlegi bizonytalan helyzetéből – amely egyébként átmeneti jelenség lehet – történő felépüléshez és az intézkedések hatályvesztése esetén a megismétlődő károkozás megakadályozásához valószínűleg kevesebb időre lesz szüksége, mint az megszokott öt év. Középtávon a közösségi gazdasági ágazat kereslete ismét növekedhet. Ebben az esetben, figyelembe véve a közösségi piac sajátosságait és különösen a közösségi felhasználók gyors és megbízható kínálati forrás iránti szükségletét, a közösségi gazdasági ágazat középtávon vélhetően talpra áll az okozott a kár után, és a kár megismétlődésének nem lesz nagy valószínűsége. A helyzetet ezt követően felül lehet vizsgálni.

G. KÖZÖSSÉGI ÉRDEK

143. Előzetes megjegyzések

144. Az alaprendelet 21. cikkével összhangban a Bizottság megvizsgálta, hogy a meglévő dömpingellenes intézkedések fenntartása ellentétes lenne-e a Közösség egészének érdekével. A közösségi érdek meghatározása a különböző érintett felek, vagyis a közösségi gazdasági ágazat, az importőrök/a kereskedők, valamint az érintett termék felhasználói érdekeinek figyelembevételével történt.

145. Nem szabad elfelejteni, hogy az eredeti vizsgálatban az intézkedések bevezetése nem számított a Közösség érdekeivel ellentétben állónak. Továbbá a jelenlegi vizsgálat az intézkedések megszűnésének felülvizsgálata, ily módon egy olyan helyzetet elemez, amikor dömpingellenes intézkedések vannak érvényben.

146. Ezen az alapon megvizsgálták, léteznek-e olyan meggyőző érvek a közösségi érdeket illetően, amelyek ebben az esetben indokolnák a dömpingellenes intézkedések megszüntetését a fenti következtetés ellenére, miszerint a dömping folytatódásának és a károkozás megismétlődésének van valószínűsége .

147. A közösségi ágazat érdeke

148. Emlékeztetni kell arra, hogy a felülvizsgálati időszakban a dömping még mindig fennállt, és valószínűsíthető a Kínából származó érintett termék dömpingjének folytatódása, valamint a közösségi gazdasági ágazatban a károkozás megismétlődése.

149. A közösségi gazdasági ágazat élet- és versenyképes gazdasági ágazatnak bizonyult, amelyet az összes gazdasági mutató kedvező alakulása alátámaszt. A korábban alkalmazott dömpingellenes intézkedések hozzájárultak a közösségi piac felülvizsgálati időszakban kialakult árszintjéhez, ami lehetővé tette a közösségi gazdasági ágazat számára jövedelmezőségének helyreállítását.

150. Ezért a közösségi gazdasági ágazat érdekében áll a Kínából érkező dömpingelt behozatal elleni intézkedések fenntartása.

151. A független importőrök/kereskedők érdekei

152. A Bizottság kérdőíveket küldött minden ismert független importőrnek/kereskedőnek. Csak egy importőr/kereskedő tanúsított együttműködést a vizsgálatban.

153. A vizsgálat azt mutatta, hogy a független együttműködő importőr által realizált kereskedelmi forgalom az érintett időszakban nem volt jelentős, és az érintett termék eladásai az értékesítések teljes volumenének csak kis hányadát tették ki.

154. Úgy ítélték meg, hogy az importőrök/kereskedők jelenlegi helyzetét az intézkedések fenntartása nem befolyásolja. Nyilvánvaló, hogy az importőrök egyéb beszerzési forrásokra is támaszkodhatnak, amint ezt más harmadik országok, különösen Thaiföld piaci részesedése is bizonyítja; ez arra utal, hogy a közösségi piacon biztosítottak a versenyfeltételek.

155. A fentiek alapján úgy ítélték meg, hogy az importőrök/kereskedők helyzetét az intézkedések fenntartása nem befolyásolja jelentős mértékben.

156. A felhasználók érdeke

157. A Bizottság minden ismert független felhasználónak küldött kérdőíveket. A vizsgálatban nyolc felhasználó működött együtt, akik az összes Kínából származó behozatal 44%-át képviselték. A vizsgálatból kiderült, hogy ezek a felhasználók az érintett terméket közvetlenül Kínából importálták. Ezen kívül két felhasználói szövetség is válaszolt, észrevételeket megfogalmazva.

158. Az furfuril-alkohol fő ipari felhasználói a Közösségben a furángyanta-gyártók. A vizsgálatból kiderült, hogy a hatályban levő intézkedések ellenére legalább néhány felhasználó igen magas haszonkulcsot ért el a felülvizsgálati időszakban.

159. A felhasználók rámutattak, hogy az érintett termék rövid távú rendelkezésre állása, illetve az állandó és megbízható kínálat biztosításának érdekében szükség van arra, hogy a közösségi gazdasági ágazat fontos beszerzési forrás maradjon.

160. A fentiek alapján úgy ítélték meg, hogy az ipari felhasználók helyzetét az intézkedések fenntartása nem befolyásolná nagyon kedvezőtlenül.

161. A közösségi érdekre vonatkozó megállapítás

162. A fentiekre való tekintettel a következtetés az, hogy a közösségi érdek alapján nincsenek kényszerítő indokok a dömpingellenes intézkedések meghosszabbítása ellen.

H. DÖMPINGELLENES INTÉZKEDÉSEK

163. Minden felet értesítettek azokról a lényeges tényekről és meggondolásokról, amelyek alapján a fennálló intézkedések fenntartását javasolták. Határidőt is megállapítottak számukra, amely során a nyilvánosságra hozatalt követően előterjeszthették észrevételeiket és igényeiket.

164. Nyilvánvaló, hogy a közösségi gazdasági ágazat képes volt kihasználni a hatályban lévő intézkedések előnyeit és a legtöbb kármutató alapján megállapítható, hogy a helyzete jelentősen javult az érintett időszakban. A közösségi gazdasági ágazat magas haszonkulcsokat realizált a felülvizsgálati időszakban, az értékesített és a termelési mennyiségek elérték a maximális szintjeiket. A közösségi gazdasági ágazat gazdasági helyzetének pozitív alakulása alapján az érintett időszakban nem állapítható meg, hogy a jelentős károkozás folytatódott.

165. A vizsgálat azonban azt mutatta, hogy egyrészről a fogyasztás növekedése ellenére a közösségi gazdasági ágazat veszített a piaci részesedéséből, mialatt a kínai behozatal piaci részesedése nőtt. Másrészről az vizsgálat során az is kiderült, hogy Kínában kihasználatlan kapacitás áll rendelkezésre, és a felülvizsgálati időszakban jelentős dömping folyt.

166. Ráadásul a kár megismétlődésének valószínűségéről szóló vizsgálat azt mutatta, hogy a közösségi gazdasági ágazat helyzete romlott a felülvizsgálati időszak után, ami 2009. második negyedévének kezdetére kár keletkezéséhez vezetett. Az is kiderült, hogy Kínában számottevő kihasználatlan kapacitás állt rendelkezésre, ami a kínai gyártókat az intézkedések hatályvesztése esetén erősen ösztönzi a közösségi piacra történő szállításra. A dömpingelt behozatal várható megugrása ezért a Közösségben valószínűleg növelné az árnyomást, kedvezőtlen hatást gyakorolva a közösségi gazdasági ágazat ár- és nyereségszintjeire. Ezért megállapították, hogy fennáll a valószínűsége annak, hogy az intézkedések hatályvesztése esetén, legalábbis rövid távon, a károkozás megismétlődik.

167. Ez még kedvezőtlenebb hatással járna a jelenlegi gazdasági válság körülményei között, amely a felülvizsgálati időszak óta a fogyasztás csökkenéséhez vezetett. E forgatókönyv szerint a megnövekedett dömpingelt import közösségi gazdasági ágazatra gyakorolt negatív hatása megsokszorozódik.

168. Végül úgy ítélték meg, hogy amennyiben a gazdaság középtávon helyreáll, a Közösségben az termék iránti kereslet nőni fog. Ilyen körülmények között a közösségi gazdasági ágazat képes lesz az értékesítési volumenét ennek megfelelő mértékben emelni.

169. A fentiekből következik, hogy az alaprendelet 11. cikkének (2) bekezdésében előírtak szerint a 1905/2003/EK tanácsi rendelet által elrendelt, a Kínából származó FA behozatalára alkalmazandó dömpingellenes intézkedéseket további két évig fenn kell tartani, az alaprendelet 11. cikke egyéb rendelkezéseinek sérelme nélkül.

170. A nyilvánosságra hozatalt követően a közösségi gazdasági ágazat azt állította, hogy a végleges intézkedések 5 évre történő meghosszabbítására van szükség, és azzal érvelt, hogy a piaci feltételek hirtelen megváltozása a felülvizsgálati időszak után arról tanúskodna, hogy a piac jövőbeli tendenciái bizonytalanok és igen nehezen láthatók előre. Ezért a közösségi intézmények értékelése, ti. a gazdaság középtávon történő talpraállására és a furfuril-alkohol közösségi keresletének növekedésére vonatkozó előrejelzés nem tekinthető megfelelően pontosnak. Azonban a fenti (117) – (119) preambulumbekezdésben említettek szerint úgy ítélték meg, hogy a gazdaság felülvizsgálati időszakot követő alakulása, ideértve a gazdasági válság hatását, csak rövid távon látható előre, ami az intézkedések további fenntartását két évnél hosszabb időre nem indokolja. Ezért a közösségi gazdasági ágazat állításait ebben a tekintetben elutasították.

171. Annak érdekében, hogy az intézkedések kijátszásának – a vámtételek közötti jelentős különbségeknek tulajdonítható – veszélye a lehető legkisebb legyen, a dömpingellenes vámok szabályszerű alkalmazásának biztosítására jelen esetben különleges intézkedéseket ítélnek szükségesnek. E különleges intézkedések az alábbiakat foglalják magukban:A tagállamok vámhatóságai előtt olyan érvényes kereskedelmi számla bemutatását, amely megfelel az e rendelet mellékletében meghatározott követelményeknek. Az olyan behozatal után, amelyet nem kísér ilyen számla, az összes többi exportőrre alkalmazott dömpingellenes maradványvám fizetendő.

172. Amennyiben az alacsonyabb egyedi vámtételeket élvező négy vállalkozás valamelyike kivitelének volumene jelentősen megnő a dömpingellenes intézkedések bevezetését követően, ez a mennyiségi növekedés esetleg önmagában is úgy ítélhető meg az alaprendelet 13. cikkének (1) bekezdésével összhangban, mint a kereskedelmi szerkezetnek az intézkedések bevezetése nyomán bekövetkezett megváltozása. Ilyen körülmények között, és amennyiben a feltételek teljesülnek, kijátszás elleni vizsgálatot lehet indítani. E vizsgálatnak többek között az lehet a tárgya, hogy szükség van-e az egyéni vámtételek eltörlésére, és ebből következően az egész országra érvényes vám bevezetésére.

ELFOGADTA EZT A RENDELETET:

1. cikk

173. Végleges dömpingellenes vámot vetnek ki a Kínai Népköztársaságból származó, jelenleg az ex 2932 13 00 KN-kód (2932 13 00 90 Taric-kód) alá sorolt furfuril-alkohol behozatalára.

174. Az (1) bekezdésben leírt termékre alkalmazandó végleges dömpingellenes vám tételei a következők:

Vállalatok | Dömpingellenes vám (EUR/t) | Kiegészítő TARIC-kód |

Gaoping Chemical Industry Co. Ltd | 160 | A442 |

Linzi Organic Chemical Inc. | 84 | A440 |

Zhucheng Taisheng Chemical Co. Ltd. | 97 | A441 |

Henan Huilong Chemical Industry Co. Ltd. | 156 | A484 |

Az összes többi vállalat | 250 | A999 |

175. Azokban az esetekben, amikor az áruk megsérültek, mielőtt szabad forgalomba bocsátják őket, és ezért a ténylegesen fizetett vagy fizetendő ár arányosításra kerül a vámérték meghatározásához, a 2454/93/EGK bizottsági rendelet 145. cikkének megfelelően, a dömpingellenes vám összege, amelyet a fenti (2) bekezdés alapján kell kiszámítani, olyan százalékban csökkentendő, amely megfelel a ténylegesen fizetett vagy fizetendő árral való arányosításnak.

176. A (2) bekezdésben említett négy vállalat számára meghatározott egyedi vámtételek alkalmazásának feltétele az e rendelet mellékletében megállapított követelményeknek megfelelő, érvényes kereskedelmi számla bemutatása a tagállamok vámhatóságai számára. Amennyiben ilyen számla bemutatására nem kerül sor, az összes többi vállalatra vonatkozó vámtételt kell alkalmazni.

177. Eltérő rendelkezés hiányában a vámokra vonatkozó hatályos rendelkezéseket kell alkalmazni.

2. cikk

Ez a rendelet az Európai Unió Hivatalos Lapjában való kihirdetését követő napon lép életbe, és 12 hónapon keresztül lesz hatályban.

Ez a rendelet teljes egészében kötelező, és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök […]

MELLÉKLET

Az e rendelet 1. cikkének (4) bekezdésében említett érvényes kereskedelmi számlának tartalmaznia kell egy a vállalat egy tisztségviselőjének kézjegyével ellátott és a következőket tartalmazó nyilatkozatot:

1. A kereskedelmi számlát kiállító vállalat tisztségviselőjének neve és beosztása.

2. A következő nyilatkozat: "Én, alulírott, igazolom, hogy az ezen a számlán szereplő, jelenleg az ex 2932 13 00 KN-kód (kiegészítő TARIC-kód) alá sorolt, az Európai Közösségbe történő kivitel céljára értékesített [mennyiség] furfuril-alkoholt a Kínai Népköztársaságban [vállalat neve és címe] állította elő; Kijelentem, hogy az e számlán megadott információ teljes és megfelel a valóságnak."

3. Dátum és aláírás.

[1] HL L 283, 2003.10.31., 1. o.

[2] HL C111, 2008.5.6., 50. o.

[3] HL L 56., 1996.3.6., 1. o.

[4] HL L 283, 2003.10.31., 1. o.

[5] HL C111, 2008.5.6., 50. o.

[6] HL C275, 2008.10.30, 21. o.

[7] A Kínai Nemzeti Vegyi Információs Központ (Chem China) 1992 októberében alakult meg, a Vegyipari Minisztérium 1959-ben alapított Tudományos és Műszaki Információs Kutatóintézete és az 1984-ben alapított Gazdasági Információs Központja összeolvadásával. http://www.chemchina.com.cn/chempwas/en/7under_8.htm